wickkiey/tamil-wikipedia-markdown huggingface dataset:
# இந்தியத் தங்க மாங்குயில்


**இந்தியத் தங்க மாங்குயில்** (*Indian golden oriole*)(*ஓரியோலசு குண்டூ* ) என்பது இந்தியத் துணைக்கண்டத்திலும் மத்திய ஆசியாவிலும் காணப்படும் ஓரியோலசுப் பேரினமாகும். இந்த சிற்றினம் முன்பு யூரேசியா தங்க மாங்குயிலின் துணையினமாகக் கருதப்பட்டது. ஆனால் இப்போது தனிச்சிற்றினமாக கருதப்படுகிறது. முதிர்ந்த பறவைகளில் யூரேசியன் தங்க மாங்குயிலைத் தவிர, கண்ணுக்குப் பின்னால் நீண்டிருக்கும் கண் கருமைப் பட்டையினால் அறியப்படுகிறது.  

## வகைப்பாட்டியல்
இந்தியத் தங்க மாங்குயில் இங்கிலாந்தினைச் சார்ந்த இயற்கை ஆர்வலர் வில்லியம் ஹென்றி சைக்சு என்பவரால் 1832இல் விவரிக்கப்பட்டது. இதற்கு *ஓரியோலசு குண்டூ என்ற இருசொல்* பெயர் வழங்கப்பட்டது. ஆரம்பத்தில் ஒரு தனி இனமாக விவரிக்கப்பட்டாலும், இந்திய தங்க மாங்குயில் பொதுவாக யூரேசிய தங்க மாங்குயிலின் துணையினமாகக் கருதப்பட்டது. 2005ஆம் ஆண்டில், பறவையியல் வல்லுநர்களான பமீலா ராசுமுசென் மற்றும் ஜான் ஆண்டர்டன் ஆகியோர் *தெற்காசியாவில் பறவைகள்* நூலில் உருவவியல், இறகுகள், அழைப்புகள் மற்றும் இரண்டு வகைகளும் ஒன்றோடொன்று சேராததின் அடிப்படையில் இரண்டு வகைகளையும் தனித்தனி இனங்களாகக் கருத முடிவு செய்தனர். இந்த கருத்திற்கான ஆதரவு 2010இல் வெளியிடப்பட்ட மூலக்கூறு தொகுதி வரலாற்று ஆய்வு மூலம் உறுதி செய்யப்பட்டது. மேலும் பெரும்பாலான பறவையியலாளர்கள் இப்போது இந்தியத் தங்க மாங்குயிலைத் தனிச் சிற்றினமாகக் கருதுகின்றனர். பேல்டிசுடேனிகசு இனம் சார்லசு வாரி என்பவரால் பிரித்தறியப்பட்டு துணையினமாக அறிவிக்கப்பட்டு, இந்தியத் தங்க மாங்குயில் ஒற்றைத் தோற்றமுடையதாகத் தீர்மானிக்கப்பட்டது.  

### உணவும் உணவூட்டமும்
இந்த மாங்குயில் பழங்கள், தேன் மற்றும் பூச்சிகளை உண்கின்றன. *உண்ணிச்செடி, லாந்தனா காமாரா* உட்படப் பல பெர்ரி-தாங்கும் தாவரங்களின் விதைகளை இவை பரப்பும் திறன் கொண்டவை. மேற்குத் தொடர்ச்சி மலைப் பறக்கும் பல்லிகளை வேட்டையாடுவதாகப் பதிவு செய்யப்பட்டுள்ளது.  

### அச்சுறுத்தல்கள்
இந்த இனத்திலிருந்து விவரிக்கப்பட்ட ஒரு முதலுயிரி இரத்த ஒட்டுண்ணி, *ஹீமோப்ரோடியசு* *ஓரியோலி*, பல *ஓரியோசு* சிற்றினங்களில் காணப்படுவதாகத் தெரிவிக்கப்பட்டுள்ளது. ஆனால் வெவ்வேறு பரம்பரைகளையும் இவை பிரதிநிதித்துவப்படுத்தலாம்.
# சக்ரவர்த்தி ரங்கராஜன்


**முனைவர். சக்ரவர்த்தி ரங்கராஜன்** (C. Rangarajan) (பிறப்பு 1932),பரவலாக **சி. இரங்கராஜன்**, என்பவர் புகழ் பெற்ற இந்தியாவின் பொருளியல் வல்லுனரும், முன்னாள் நாடாளுமன்ற உறுப்பினரும், மாநில ஆளுனரரும், பாரத ரிசர்வ் வங்கியின் ஆளுனருமாவார். தற்போது இந்திய பிரதமரின் பொருளியல் அறிவுரைக் குழுவின் தலைவராக இருக்கிறார்.  
இது தவிர, இவர் சென்னை பொருளியல் கல்வி நிறுவனத்தின் தலைவராகவும், "'சி. ஆர் ராவ் கணிதம், புள்ளியியல் மற்றும் கணினி அறிவியலுக்கான உயர்நிலைக் கழகத்தின்" நிறுவனத் தலைவராகவும் உள்ளார்.  

## பணிவாழ்வு

சென்னை பல்கலைக்கழகத்தில் வர்த்தகவியல் படித்த இரங்கராஜன், பென்சில்வேனியா பல்கலைக்கழகத்தில் 1964ஆம் ஆண்டு பொருளியலில் முனைவர் பட்டம் பெற்றார். பின்னர் இவர் பென்சில்வேனியா பல்கலைக்கழகம், அகமதாபாத், இந்திய மேலாண்மைக் கழகம் போன்ற பல கல்வி நிலையங்களில் ஆசிரியராகப் பணியாற்றினார். 1997ஆம் ஆண்டு அகமதாபாத், இந்திய மேலாண்மைக் கழகம், இவருக்கு கௌரவ சகா பட்டத்தை அளித்தது.  

1982ஆம் ஆண்டு முதல் 1991 வரை பாரத ரிசர்வ் வங்கியின் துணை ஆளுனராகவும் பின்னர் திசம்பர் 22,1992 முதல் திசம்பர் 21, 1997 வரை அதன் ஆளுனராகவும் பணியாற்றினார்.  

24 நவம்பர் 1997 முதல் 3 சனவரி 2003 வரை ஆந்திர ஆளுனராகப் பொறுப்பாற்றியிருக்கிறார். அதன் முடிவில் பனிரெண்டாவது நிதி ஆணையத்தின் தலைவராகவும் இருந்துள்ளார்..  

2005 முதல், இந்தியப் பிரதமரின் பொருளியல் அறிவுரைக் குழுத் தலைவராக இருந்து வந்தார். ஆகத்து 2008 அன்று பதவி விலகி மாநிலங்களவை உறுப்பினராக பொறுப்பேற்றார்.  
ஆகத்து 2009இல் தமது நாடாளுமன்ற அங்கத்தைத் துறந்து மீண்டும் பிரதமரின் பொருளியல் அறிவுரைக்குழுவின் தலைவராகப் பணியாற்றி வருகிறார். ஆந்திரப் பிரதேச ஆளுனராக இருந்த நேரத்தில் 1998 முதல் 1999 வரை ஒரிசா மாநில ஆளுனராகவும் 2001 முதல் 2002 வரை தமிழ்நாடு மாநில ஆளுனராகவும் கூடுதல் பொறுப்பேற்றுள்ளார்.  
## விருதுகள்
2002ஆம் ஆண்டு இந்திய அரசு இவருக்கு இந்தியாவின் இரண்டாவது உயரிய குடிமக்கள் விருதான பத்ம விபூசண் வழங்கியது.
# சரத் கமல்



**அசந்தா சரத் கமல்** (பிறப்பு 12 சூலை 1982) இந்தியா, தமிழ்நாடு மாநில தொழில்முறை மேசைப்பந்தாட்ட வீரர். 2004ஆம் ஆண்டு கோலாலம்பூரில் நடந்த 16வது பொதுநலவாய மேசைப்பந்தாட்டப் போட்டியில் ஆண்கள் ஒற்றையர் ஆட்டத்தில் தங்கப் பதக்கம் பெற்றவர். அதே போட்டியில் இந்தியாவின் ஆண்கள் அணிக்குத் தலைமை தாங்கி ஒன்பது ஆண்டுகள் வெற்றியாளர்களாகத் திகழ்ந்த இங்கிலாந்து அணியை வென்று அணிகளுக்கான விருதினையும் பெற்றுத் தந்தவர். இச்சாதனையைப் பாராட்டி இந்திய அரசு அவருக்கு 2004ஆம் ஆண்டு அருச்சுனா விருது வழங்கியது.. இவருக்கு 2022 இல் கேல் ரத்னா விருது வழங்கப்பட்டது.  

இதனைத் தொடர்ந்து 2006ஆம் ஆண்டு மெல்போர்ன் நகரில் நடந்த பொதுநலவாயம் விளையாட்டுக்களில் ஆண்கள் ஒற்றையர் மேசைப்பந்தாட்ட இறுதியாட்டத்தில் கூட்டத்தினரின் விருப்பமான ஆத்திரேலியர் வில்லியம் ஹென்செல்லை தோற்கடித்து தங்கப் பதக்கத்தை வென்றார். இந்திய அணி சிங்கப்பூர் அணியை வென்று தங்கப்பதக்கம் பெறவும் முதன்மை பங்காற்றினார். அவரது உலக தரவரிசை 63 ஆகும்.  

2004ஆம் ஆண்டு ஏதென்ஸ் நகரில் நடந்த ஒலிம்பிக் விளையாட்டுக்களிலும் 2006 ஆம் ஆண்டு கத்தாரில் நடந்த ஆசிய விளையாட்டுக்களிலும் இந்தியாவின் சார்பில் பங்கெடுத்துள்ளார். இந்தியாவின் முதல்நிலையில் நான்கு ஆண்டுகள் இருந்துள்ளார்.  

முன்பு சென்னையில் இந்தியன் ஆயில் நிறுவனத்தில் அதிகாரியாக பணிபுரிந்து வந்தார். அவ்வப்போது சென்னை வருகிறபோதும் தற்போது இசுப்பானியாவில் உள்ள சான் செபாசுடியன் தி லெ ரேசு (San Sebastian de los Reyes) மன்றத்திற்கு விளையாடுகிறார். மற்றும்இலயோலாக் கல்லூரி, சென்னையின் முன்னாள் மாணவர்  
சூலை 2009 அன்று இவர் திருமணம் புரிந்துள்ளார்.
# ஆசப் அலி


ஆசப் அலி (11 மே 1888 [1] - 2 ஏப்ரல் 1953) ஒரு இந்திய சுதந்திரப் போராளி மற்றும் பிரபல இந்திய வழக்கறிஞர்.  
இவர் இரவீந்திரநாத் தாகூரின் சொந்தக்காரர்.  

## கல்வி
இவர் இவர் தில்லி *புனித ஸ்டீவன் கல்லூரி*யில் கல்வி கற்றவர். இங்கிலாந்தில் உள்ள லிங்கன் சட்டக்கல்லூரியில் இருந்து சட்டம் பயில அழைக்கப்பட்டார்.  

## சுதந்திரத்திற்க்கு முன் பதவியில்
- முஸ்லீம் தேசியவாதக் கட்சியின் உறுப்பினராக 1935 இல் மத்திய சட்டமன்றத்திற்க்கு தேர்ந்தெடுக்கப்பட்டார். முஸ்லீம் லீக் வேட்பாளருக்கு எதிராக காங்கிரஸ் வேட்பாளராக மீண்டும் தேர்ந்தெடுக்கப்பட்டார், மத்திய சட்டமன்ற துணைத் தலைவராகவும் தேர்ந்தெடுக்கப்பட்டார்.
இவர் பகத் சிங் மற்றும் பாதுகேஷ்வர் தத் ஆகியோருக்காக வாதாடியது குறிப்பிடத்தக்கது.  
- 1946 செப்டம்பர் 2 முதல் ஜவஹர்லால் நேரு தலைமையிலான இந்திய இடைக்கால அரசாங்கத்தில் ரயில்வே மற்றும் போக்குவரத்து துறைக்கான பொறுப்பாளராக இருந்தார்.

## இந்திய சுதந்திரப் போராட்டத்தில்
- 1942 ஆம் ஆண்டு அகில இந்திய காங்கிரஸ் கட்சியின் தலைமையில் நடைபெற்ற [ஒத்துழையாமை இயக்கம்|ஒத்துழையாமை இயக்கத்தில்]] பங்குபெற்றமையால் பல முறை சிறைசென்றார். .
- ஜவஹர்லால் நேரு மற்றும் காங்கிரஸ் செயற்குழுவின் மற்ற உறுப்பினர்களுடன் அகமதுநகர் கோட்டை சிறையில் அவர் தடுப்பு காவலில் வைக்கப்பட்டார்.

## சுதந்திரத்திற்க்குப்பின் பதவியில்
- சுதந்திரத்திற்க்குப்பின் ஒரிசா மாநிலத்தின் ஆளுநராக பணியாற்றியிருக்கிறார்.
- பிப்ரவரி 1947 முதல் ஏப்ரல் 1947 வரை அமெரிக்காவிற்கான முதல் இந்தியத் தூதராக பணியாற்றினார்.

## திருமணம்
1928 ஆம் ஆண்டு அருணா கங்குலி என்பவரை திருமணம் செய்து கொண்டார். அருணா இவரை விட 22 வயது இளையவர் ஆவார்.  

## இறப்பு
ஏப்ரல் 2, 1953 அன்று சுவிட்சர்லாந்திற்கான இந்தியாவின் தூதராக பணியாற்றியபோது பெர்ன் நகரில் இறந்தார்.  

- 1989 ஆம் ஆண்டில், இந்தியா அரசு அவரது நினைவு தபால் தலையினை வெளியிட்டது.
# வசந்தகால பறவை


**வசந்தகால பறவை** (*Vasanthakala Paravai*) 1991 ஆம் ஆண்டு வெளிவந்த தமிழ்த் திரைப்படமாகும். பவித்ரனின் இயக்கத்தில் வெளிவந்த இத்திரைப்படத்தில் ரமேஷ் அரவிந்த், சரத்குமார் மற்றும் பலர் நடித்திருந்தனர்.  

## நடிகர்கள்
- சரத்குமார் - உமாவின் அண்ணன் ராஜேஷ் வேடத்தில்  .
- ரமேஷ் அரவிந்த் - இரவி
- ஷாலி - உமா
- கவுண்டமணி சார்லியின் மாமா
- ராஜன் பி. தேவ் - ஆய்வாளர்
- கிட்டி - உமாவின் மாமா
- மேஜர் சுந்தர்ராஜன் - நீதிபதி
- சத்தியப்பிரியா - உமாவின் அம்மா
- கே. கே. சௌந்தர் - இரவியின் மாமா
- வி. கே. ராமசாமி - உமாவின் தாத்தா
- சார்லி - இரவியின் நண்பன்
- சி. ஆர். சரஸ்வதி - உமாவின் வழக்கறிஞர்
- பிரபுதேவா - நடனக் கலைஞர்

## தயாரிப்பு
இப்படம் இயக்குநர் பவித்ரன் மற்றும் தயாரிப்பாளர் கே. டி. குஞ்சுமோன் ஆகியோருக்கு தமிழ்த் திரைப்பட அறிமுகமாகும்.  

## பாடல்கள்
இத்திரைப்படத்திற்கு தேவா இசையமைத்தார்.அனைத்துப் பாடல்களையும் கவிஞர் வாலி இயற்றினார்.  
| 1 | "என்னைக் கேட்டா" | கங்கை அமரன் | வாலி |
| --- | --- | --- | --- |
| 2 | "இனி தட்டிக் கேட்க" | எஸ். பி. பாலசுப்பிரமணியம், கே. எஸ். சித்ரா |  |
| 3 | "செம்பருத்தி செம்பருத்தி" | எஸ். பி. பாலசுப்பிரமணியம், எஸ். ஜானகி |  |
| 4 | "பொன்வானில்" | கே. ஜே. யேசுதாஸ் |  |
| 5 | "பொத்தி வச்ச" | மனோ, கே. எஸ். சித்ரா |  |
| 6 | "தை மாசி பங்குனி" | எஸ். பி. பாலசுப்பிரமணியம், எஸ். ஜானகி | } |
# கைதடி



**கைதடி** இலங்கையின் வட மாகாணத்தில், யாழ்ப்பாணம் தென்மராட்சியில் நான்கு பக்கமும் கடல் நீரேரிகளால் சூழப்பட்ட பகுதியாகும்.  

இங்கு சித்த மருத்துவக் கல்லூரி ஒன்று அமைந்துள்ளது.  

## ஆலயங்கள்
கைதடியில் அமைந்துள்ள சில ஆலயங்களின் விபரங்கள் வருமாறு:  
- கைதடி வீரகத்திப் பிள்ளையார் ஆலயம்
- கைதடி கற்பக விநாயகர் ஆலயம்
- கைதடி மேற்கு இணுங்கித்தோட்டம் கந்தசுவாமி கோவில்
- கைதடி வடக்கு வாலாம்பிகை அம்மன் ஆலயம்
- கைதடி வடக்கு கயிற்றசிட்டி கந்தசுவாமி தேவஸ்தானம்
- கைதடி கிழக்கு வீரமாகாளி அம்மன் ஆலயம்
- கைதடி கிழக்கு அண்ணமார் ஆலயம்
- கைதடி மேற்கு பூந்தோட்டம் பெரியதம்பிரான் ஆலயம்
- கைதடி கிழக்கு ஶ்ரீ நரசிங்க வைரவர் ஆலயம்
- கைதடி ஆனந்தநகர் மாதாஜி லிங்கேஸ்வரர் ஆலயம்
- கைதடி வடகிழக்கு வாகையடி சிவபூதவராயர் ஆலயம்

இவற்றுள் கைதடி வீரகத்திப் பிள்ளையார் ஆலயம் இந்த ஊரின் தொன்மையைப் பறைசாற்றுகின்றது. சைவமும் தமிழும் தழைத்தோங்கும் இவ் ஊரில் கற்பக விநாயகர் ஆலயம், இணுங்கித்தோட்டம் முருகன் ஆலயம், கையிற்றசிட்டி முருகன் ஆலயம், மாவடிக்கந்தன் முருகன் ஆலயம், ஸ்ரீ வாலம்பிகை அம்மன் ஆலயம் ஆகிய ஆலயங்கள் மகோற்சவ பூஜைகள் இடம்பெறுகின்ற ஆலயங்களாகும்.
# பேரழகன் (திரைப்படம்)


**பேரழகன்** (*Perazhagan*) 2004 ஆம் ஆண்டு நவம்பர் மாதம் 24 ஆம் தேதியன்று வெளிவந்த தமிழ்த் திரைப்படமாகும். சசி சங்கரின் இயக்கத்தில் வெளிவந்த இத்திரைப்படத்தில் சூர்யா (மாறுபட்ட இரு வேடங்களில்), ஜோதிகா (மாறுபட்ட இரு வேடங்களில்), மற்றும் விவேக், மனோரமா, மற்றும் பலர் நடித்திருந்தனர்.  

பழனிபாரதி, கபிலன், பா.விஜய், தாமரை, சிநேகன் ஆகியோரின் பாடல்களுக்கு யுவன் சங்கர் ராஜா இசையமைத்திருந்தார்.  

தமிழக அரசின் சிறந்த நடிகைக்கான விருது ஜோதிக்காவுக்கு கிடைத்தது.
# வளைகுடாப் போர்


**வளைகுடாப் போர்** என்பது 2 ஆகஸ்ட் 1990 முதல் 28 பிப்ரவரி 1991 வரை ஈராக்கிற்கும் அமெரிக்கா தலைமையிலான் 28 நாடுகள் அடங்கிய கூட்டுப் படையினருக்கும் இடையே நடந்த சண்டை ஆகும். இந்தப் போர் **முதலாம் வளைகுடாப் போர்** அல்லது **பாரசீக வளைகுடாப் போர்** அல்லது **பாலைவனப் புயல் படை நடவடிக்கை** என்றும் அழைக்கப்படுகிறது  

ஈராக் 2 ஆகஸ்ட் 1990 அன்று குவைத் நாட்டை ஆக்கிரமித்து தன்னுடன் இணைத்துக்கொண்டதை அடுத்து, ஈராக்கியப் படைகளை குவைத்திலிருந்து வெளியேற்றும் நோக்கில் ஈராக், குவைத் மற்றும் சவுதி அரேபியாவின் சில பகுதிகளிலும் போர் நடந்தது.  
குவைத் மீதான ஆக்கிரமிப்பை அடுத்து உடனடியாக ஐக்கிய நாடுகள் பாதுகாப்பு சபை ஈராக் மீது பொருளாதாரத் தடை விதித்தது.  
அமெரிக்க அதிபர் ஜார்ஜ் ஹெர்பெர்ட் வாக்கர் புஷ் தன் நாட்டுப் படைகளை சவுதி அரேபியாவில் நிறுத்தி மற்ற நாட்டுகளும் தங்களது படைகளை அனுப்பி வைக்குமாறு கேட்டுக்கொண்டார்.  

பல நாடுகளும் அமெரிக்காத் தலைமையிலானக் கூட்டுப் படையில் இணைந்தன. அவற்றில் சவுதி அரேபியா, ஐக்கிய இராச்சியம் மற்றும் எகிப்து ஆகிய நாடுகளேப் பெரும் பங்கு வகித்தன. மொத்தச் செலவான 60 பில்லியன் அமெரிக்க டாலரில் 40 பில்லியன் அமெரிக்க டாலர் பணத்தை சவுதி அரேபியா செலுத்தியது  
இந்தப் போரில் வான்வழித் தாக்குதல் 17 சனவரி 1991 அன்றும் தொடர்ந்து தரைவழித் தாக்குதல் 23 பிப்ரவரி 1991 அன்றும் தொடங்கியது.  

குவைத்திலிருந்து ஈராக்கியப் படைகளை விரட்டி அடித்த கூட்டுப் படையினர் ஈராக் நிலப்பகுதிக்குள் முன்னேறினர். தரைவழித் தாக்குதல் தொடங்கிய 100 மணி நேரத்துக்குள் கூட்டுப் படையினர் வெற்றி பெற்று போரை முடிவுக்குக் கொண்டு வந்தனர்.  

ஈராக்கின் குவைத், சவுதி அரேபிய எல்லை பகுதிகளில் வான்வழி மற்றும் தரை போர் நடவடிக்கைகள் தீவிரமாக நிகழ்ந்தது.இதற்குப் பதிலடியாக ஈராக் சவுதி அரேபியா மற்றும் இஸ்ரேலுக்கு பகுதியில் இருந்த கூட்டணி இராணுவ முகாம்களை நோக்கி விரைவு ஏவுகணைகளை அனுப்பியது.  
ஏப்ரல் 1991 ல் இயற்றப்பட்ட ஐ.நா. பாதுகாப்பு கவுன்சிலின் 687 தீர்மானத்தின் படி போர்நிறுத்த உடன்படிக்கை கொண்டுவரப்பட்டது.இந்த தீர்மானங்களை செயல்படுத்துவதில் ஏற்பட்ட சர்ச்சைகள் காரணமாக 12 ஆண்டுகளுக்கு பின்னர் ஈராக்கிய போர் வெடித்தது.  

அமெரிக்க செய்தி தொலைகாட்சியான சிஎன்என் இப்போரின் முக்கிய நிகழ்வுகளை போர் நடக்கும் இடங்களுக்கே சென்று நேரடி ஒளிபரப்பு செய்தது.இது அக்காலத்தில் முதல் முயற்சியாகும்.இப்போர் முடிவடைந்த பின்னர் *டெசர்ட் ஸ்ட்ரோம் நடவடிக்கையின்* போது எடுக்கப்பட்ட புகைப்படங்களை கொண்டு ஒரு கன்னி விளையாட்டு உருவாக்கப்பட்டது.இதனால் இப்போர் காணொளி விளையாட்டுப் போர் (video game war) என அழைக்கபடுகிறது  

## யுத்த காலகட்ட பரவல்
அமெரிக்க தாக்குதல் 3 முக்கிய பரவல்களை கொண்டிருந்தது.அவை  
- 2 ஆகஸ்ட் 1990 முதல் , 1991 ஜனவரி 16 வரை சவுதி அரேபியா பாதுகாப்பு
- 1991 ஜனவரி 17 முதல் , 1991 ஏப்ரல் 11 வரையான காலகட்டத்தில் குவைத் நாட்டின் பாதுகாப்பு மற்றும் விடுதலை
- 1991 ஏப்ரல் 12 முதல் 1995 நவம்பர் 30 வரை தென்மேற்கு ஆசிய போர்நிறுத்த நடவடிக்கைக்கு ஆதரவு அளிக்கப்பட்டு அமைதி நிலைநிறுத்தப்பட்டது.
# வேட்டுவக் கவுண்டர்

**வேட்டுவக் கவுண்டர்** (*Vettuva Gounder*) எனப்படுவோர் தமிழகத்தில் வாழுகின்ற ஒரு இனக்குழுவினர் ஆவர். இவர்கள் விவசாயத் தொழில் செய்து வந்தவர்கள்.  

## கொங்கு வேட்டுவ கவுண்டர்
கொங்கு வேட்டுவ கவுண்டர்கள் என்போர் ஆரம்ப காலத்தில் வேட்டை தொழிலையும், வேளாண்மையையும் செய்து வந்தனர். அறுபத்து மூன்று நாயன்மார்களுள் ஒருவரான கண்ணப்பர் உடன் மிகவும் நெருங்கிய தொடர்பு கொண்டவர்கள். இச்சமூகத்தினர் சிங்கப்பூர், மலேசியா, அமெரிக்கா மற்றும் வளைகுடா நாடுகளில் குடியேறி வசித்து வருகிறார்கள். இவர்கள் தமிழ்நாடு, ஆந்திரா, கர்நாடகா மற்றும் கேரளாவில் குறிப்பிடப்படும் அளவில் வசித்து வருகிறார்கள். இச்சமூகத்தினர் தமிழ்நாட்டில் குறிப்பாக சேலம், நாமக்கல், ஈரோடு, மதுரை,கரூர், திருச்சி, கோயம்புத்தூர், தருமபுரி, கிருட்டிணகிரி மற்றும் திருநெல்வேலி ஆகிய மாவட்டங்களில் பெருமளவில் வசிக்கின்றனர். தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில் மிகவும் பிற்பட்ட வகுப்பினர் பட்டியலில் இடம் பெற்றுள்ளனர். இவ்வேட்டுவ கவுண்டர் சமூகத்தின் ஒரு பிரிவினரான *பூலுவ கவுண்டர்கள்* பிற்படுத்தப்பட்ட வகுப்பினர் பட்டியலில் இடம் பெற்றுள்ளனர். இவர்கள் பூலுவக் கவுண்டர்கள்(பூலுவ வேட்டுவக் கவுண்டர்கள்) என்னும் பெயரில் கோவை, பொள்ளாச்சி , திருப்பூர் போன்ற பகுதிகளில் அதிக அளவில் வசிக்கின்றனர்.
# தி. மு. ஜயரத்ன


**திசாநாயக்க முதியன்சேலாகே ஜயரத்ன** (*Dissanayaka Mudiyanselage Jayaratne*, , 4 சூன் 1931 – 19 நவம்பர் 2019) அல்லது பொதுவாக **தி. மு. ஜயரத்ன** (*D. M. "Di Mu" Jayaratne*) இலங்கையின் அரசியல்வாதி ஆவார். இவர் 2010 முதல் 2015 வரை இலங்கையின் 14-வது பிரதமராகப் பதவியில் இருந்தார். இலங்கை சுதந்திரக் கட்சியின் நிறுவன உறுப்பினர்களில் ஒருவரான இவர், 1970 ஆம் ஆண்டில் முதன் முதலாக நாடாளுமன்றத்திற்குத் தெரிவானார்.  

## வாழ்க்கைக் குறிப்பு
ஜயரத்ன தனது ஆரம்பக் கல்வியை கம்பளை தொலுவ கிராமிய விகாரை பாலர் பாடசாலையிலும், பின்னர் கம்பளை சாகிராக் கல்லூரி, கண்டி காந்தி வித்தியாலயம் ஆகியவற்றிலும் பயின்றார். பள்ளிப் படிப்பை முடித்துக் கொண்டு கண்டி காந்தி வித்தியாலயத்தில் ஆசிரியராகவும் பின்னர் கம்பளையில் உப தபாலதிபராகவும் பணியாற்றினார்.  

## அரசியலில்
1951 ஆம் ஆண்டு எஸ். டபிள்யூ. ஆர். டி. பண்டாரநாயக்கா இலங்கை சுதந்திரக் கட்சியை அமைத்த போது ஜயரத்ன அவருடன் இணைந்தார். அக்கட்சியின் அப்போதைய பதின்மூன்று முக்கியஸ்தர்களில் இவரும் ஒருவராவார். 1959 இல் கிராம சபை தேர்தலில் தோற்றி ‘கந்துகர பஹல கோறளே’ கிராம சபையில் கிராம சபை உறுப்பினரானார். 1961 இல் அதன் தலைவராகவும் ஆனார்.  

1970 இல் நாடாளுமன்றத் தேர்தலில் போட்டியிட்டு வெற்றிபெற்று கம்பளைத் தொகுதியின் அங்கத்தவரானார். 1969 முதல் 1994 வரையில் எதிர்க்கட்சி நாடாளுமன்ற உறுப்பினராக இருந்தார்.  

1994 இல் கம்பளைத் தொகுதியில் வெற்றி பெற்று சந்திரிகா குமாரதுங்கவின் அரசாங்கத்தில் காணி, விவசாயம் மற்றும் வன வள அமைச்சராகைப் பணியாற்றினார். 2000 இல் விவசாய, உணவு மற்றும் கூட்டுறவுத் துறை அமைச்சராகவும், 2004 ஆம் ஆண்டில் தபால், தொலைத் தொடர்பு, மலைநாட்டு அபிவிருத்தி அமைச்சராகவும் 2005 இல் தபால் தொலைத் தொடர்புகள் மற்றும் கிராமிய பொருளாதார அபிவிருத்தி அமைச்சராகவும், 2007 முதல் நாடாளுமன்றம் 2009 ஆம் ஆண்டில் கலைக்கப்படும் வரை பெருந்தோட்டக் கைத்தொழில் அமைச்சராகவும் பொறுப்பில் இருந்தார்.  

## மேற்கோள்
# விஜய் வசந்த்

**விஜய் வசந்த்** (*Vijay Vasanth*) (பிறப்பு: மே 20, 1983) ஓர் இந்திய அரசியல்வாதியும் தமிழ்த் திரைப்பட நடிகரும் ஆவார். இவர் வசந்த் & கோ உரிமையாளர் எச். வசந்தகுமாரின் மகன் ஆவார். தற்போது, இவர் வசந்த் & கோவின் நிர்வாக இயக்குநராகவும் கன்னியாகுமரி நாடாளுமன்றத் தொகுதி உறுப்பினராகவும் உள்ளார்.  

## திரை வாழ்க்கை

| *சரோஜா* | தமிழ்
தெலுங்கு | கௌரவ வேடம் |  |
| --- | --- | --- | --- |
| 2009 | *நாடோடிகள்* | சந்திரன் | தமிழ் |
| 2011 | மங்காத்தா (திரைப்படம்) | கௌரவ வேடம் |  |
| 2012<td>நண்பன் (2012 திரைப்படம்)</td> |  |  |  |
| 2013 | மதிமேல் பூனை | கார்த்திக் |  |
| பிரியாணி (திரைப்படம்) | வசந்த் | கௌரவ வேடம் |  |
| 2014 | என்னமோ நடக்குது | விஜய் |  |
| தெரியாம உன்னக் காதலிச்சுட்டேன் | கார்த்திக் |  |  |
| 2016 | வெற்றிவேல் | சந்திரன் | கௌரவ வேடம் |
| சென்னை 600028 இரண்டு | கோபி | href=" |  |
| அச்சமின்றி | சக்தி |  |  |
| 2017 | வேலைக்காரன் (2017 திரைப்படம்) | பாக்யா |  |
| 2018 | மை டியர் லிசா | படப்பிடிப்பில் | } |
# பலோமா ராவ்


**பலோமா ராவ்** சென்னையில் வாழும் ஓர் இந்திய இசை காணொளித் தொகுப்பாளர் (VJ) மற்றும் நடிகை.  

## வாழ்க்கை
சென்னையிலுள்ள இலயோலாக் கல்லூரியில் காட்சித் தொடர்பியலில் இளங்கலை அறிவியல் பட்டம் பெற்ற பலோமா, நாடகக் கலைஞராக தமது வாழ்க்கையைத் தொடங்கினார். 2004ஆம் ஆண்டு எஸ் எஸ் மியூசிக் என்ற தொலைக்காட்சியில் காணொளித் தொகுப்பாளராக பணியாற்றினார். அவர் தொகுத்தளித்த ஃபர்ஸ்ட் ஃப்ரேம், ஆட்டோகிராப், ஜஸ்ட் கனெக்ட் ஆகிய நிகழ்ச்சிகள் பரவலான வரவேற்பைப் பெற்றன. *உன்னாலே உன்னாலே*என்ற தமிழ்த் திரைப்படத்தில் நடித்து புகழ்பெற்றார்.  

## திரைப்படங்கள்
| **ஆண்டு** | **திரைப்படம்** | **வேடம்** | **சகநடிகர்கள்** | **மொழி** | **குறிப்புகள்** |
| --- | --- | --- | --- | --- | --- |
| 2007 | *தட் ஃபோர் லெட்டர் வேர்ட்* | சாரா | சுதீஷ் காமத் | ஆங்கிலம் |  |
| 2007 | *உன்னாலே உன்னாலே* | பிரியா | வினய், சதா, தனிஷா முகர்ஜி | தமிழ் |  |
# விஷ்ணுவர்த்தன் (இயக்குநர்)



**விஷ்ணுவர்த்தன் குலசேகரன்**, பரவலாக **விஷ்ணுவர்த்தன்** (Vishnuvardhan), ஓர் இந்தியத் திரைப்பட இயக்குநர். ராம் கோபால் வர்மா, மணிரத்னம், சந்தோஷ் சிவன் ஆகியோருடன் பணியாற்றிய விஷ்ணுவர்த்தன் 2003ஆம் ஆண்டு குறும்பு படம் மூலம் தமது இயக்குநர் வாழ்வைத் தொடங்கினார். அறிமுகப் படம் வணிக ரீதியில் வெற்றியடையாத நிலையில் அடுத்து வெளியாகிய அறிந்தும் அறியாமலும்(2005),*பட்டியல்* (2006) மற்றும் பில்லா (2007) ஆகியன வணிக ரீதியில் வெற்றி பெற்றது. பவன் கல்யான் முதன்மைக் கதாப்பாத்திரத்தில் நடித்த பாஞ்சா (2011) மற்றும் ஆரம்பம் ஆகிய திரைப்படங்கள் வணிக ரீதியில் வெற்றி பெற்றது. முதல் இந்தித் திரைப்படமான *சேர்சா* நேர்மறையான விமர்சனனங்க்லளைப் பெற்றது.  

## திரைப்படங்கள்
| **ஆண்டு** | **திரைப்படம்** | **நடிகர்கள்** | **மொழி** | **குறிப்புகள்** |
| --- | --- | --- | --- | --- |
| 2003 | *குறும்பு* | அல்லரி நரேஷ், தியா, நிகிதா துக்ரல் | தமிழ் |  |
| 2005 | *அறிந்தும் அறியாமலும்* | நவதீப், ஆர்யா, பிரகாஷ் ராஜ், சமிக்ஷா | தமிழ் |  |
| 2006 | *பட்டியல்* | பரத், ஆர்யா, பூஜா உமாசங்கர், பத்மப்பிரியா | தமிழ் |  |
| 2007 | *பில்லா* | அஜித் குமார், நயன்தாரா, நமிதா | தமிழ் |  |
| 2009 | *சர்வம்* | ஆர்யா, திரிஷா, ஜே. டி. சக்கரவர்த்தி, | தமிழ் |  |
| 2013 | *ஆரம்பம்* | அஜித், நயன்தாரா, ஆர்யா, | தமிழ் |  |
| 2015 | *யட்சன்* | ஆர்யா, கிருஷ்ணா, கிஷோர் | தமிழ் | } |
# எஸ். ஜே. சூர்யா



**எஸ். ஜே. சூர்யா** என்ற திரைப்பெயர் கொண்ட **செல்வராஜ் ஜஸ்டின் பாண்டியன்** ஓர் இந்திய திரைப்பட இயக்குநர், திரைக்கதை ஆசிரியர், நடிகர், மற்றும் திரைப்படத் தயாரிப்பாளர். தமிழ், திரைப்படத்துறையான கோலிவுட்டில் புகழ்பெற்ற இயக்குநரும் ஆவார். 2021-2023 ஆம் ஆன்டுக்கான கலைமாமணி விருதை தமிழக அரசு இவருக்கு வழங்கி சிறப்பித்தது.  

## தனிப்பட்ட வாழ்க்க
ஜஸ்டின் செல்வராஜ் பாண்டியன் எனப் பெயரிடப்பட்ட எஸ்.ஜே. சூர்யா, தமிழ்நாட்டின் தென்காசி மாவட்டம், வாசுதேவநல்லூரில் ஒரு தமிழ் கிறிஸ்தவக் குடும்பத்தில் ஜூலை 20, 1968 அன்று பிறந்தார். அவரது பெற்றோர் சம்மனசு பாண்டியன் மற்றும் ஆனந்தம், அவரது இரண்டு மூத்த உடன்பிறப்புகளுடன் அவரை வளர்த்தனர்: செல்வி என்ற சகோதரி மற்றும் விக்டர் என்ற சகோதரர்.  

## திரைப்பட வாழ்வு
சூர்யாவின் முதல் திரைப்படம் *வாலி* பெரும் வெற்றிகண்டது. அடுத்து வந்த குஷி, தமிழ், தெலுங்கு இரு மொழிகளிலும் பெரும் வெற்றியடைந்தபோதும் இந்தியில் எடுக்கப்பட்ட மறுபதிப்பு வெற்றி பெறவில்லை.  

## திரைப்படங்கள்
### நடிகராக

| ஆண்டு | திரைப்படம் | வேடம் | குறிப்புகள் |
| --- | --- | --- | --- |
| 1988 | நெத்திஅடி | பெயரறியாத வேடம் |  |
| 1993 | கிழக்குச் சீமையிலே | பெயரறியாத வேடம் |  |
| 1995 | ஆசை | ஆட்டோக்காரர் |  |
| 2000 | குஷி | சிறு வேடம் |  |
| 2004 | நியூ | விச்சு |  |
| 2005 | அன்பே ஆருயிரே | சிவா |  |
| மகா நடிகன் | தம் வேடமே | சிறு வேடம் |  |
| 2006 | கள்வனின் காதலி | சத்யா |  |
| டிஷ்யூம் | தம் வேடமே | சிறுவேடம் |  |
| 2007 | வியாபாரி | சூர்யபிரகாஷ் |  |
| திருமகன் | தங்கப்பாண்டி தேவர் |  |  |
| 2009 | நியூட்டனின் மூன்றாம் விதி | குரு |  |
| 2012 | நண்பன் | உண்மையான பஞ்சவன் பாரிவேந்தன் |  |
| 2015 | இசை | ஏ.கே.சிவா |  |
| 2016 | இறைவி | அருள் |  |
| 2017 | ஸ்பைடர் | சுடலை / பைரவுடு (தெலுங்கு பதிப்பு) |  |
| 2017 | மெர்சல் | டேனியல் ஆரோக்கியராஜ் |  |
| 2019 | மொன்ஸ்டர் | அஞ்சனம் அழகிய பிள்ளை |  |
| 2021 | நெஞ்சம் மறப்பதில்லை | ராமசாமி "ராம்சே" |  |
| 2021 | மாநாடு | தனுஷ் கோடி | தீய பாத்திரம் |
| 2022 | டான் | பூமிநாதன் | தீய பாத்திரம் |
| 2022 | கடமையை செய் | அசோக் மௌரியன் | கதாநாயகன் |
| 2023 | வாரிசு | ஆதித்யா மிட்டல் | கேமியோ |
| 2023 | பொம்மை | ராஜு | கதாநாயகன் |
| 2023 | மார்க் ஆண்டனி | ஜாக்கி பாண்டியன், மதன் பாண்டியன் | இரட்டை வேடம் |
| 2023 | ஜிகர்தண்டா டபுள்எக்ஸ் | கிருபாகரன் "கிருபை" ஆரோக்கியராஜ் "கிருபன்" / ரே தாசன் | இரண்டாவது கதாநாயகன் |
| 2024 | ராயன் | சேதுராமன் "சேது" |  |
| 2024 | இந்தியன் 2 | "சகலகலா வல்லவன்" சற்குண பாண்டியன் |  |
| 2024 | சரிபோதா சனிவாரம் | CI ஆர்.தயானந்த் "தயா" |  |
| 2025 | வீர தீர சூரன் | அருணகிரி ஐபிஎசு | } |

### **இணையத் தொடர்**

| 2022 | *வதந்தி: வெலோனியின் கட்டுக்கதை* | தமிழ் | ஐ.பி.எஸ் விவேக் | } |
| --- | --- | --- | --- | --- |

### இயக்குநராக

| ஆண்டு | திரைப்படம் | மொழி | பிறவகைப் பங்காற்றல் |  |
| --- | --- | --- | --- | --- |
| 1999 | *வாலி* | தமிழ் | திரைக்கதை |  |
| 2000 | *குஷி* | தமிழ் | திரைக்கதை |  |
| 2001 | *குஷி* | தெலுங்கு | திரைக்கதை |  |
| 2003 | *குஷி* | இந்தி | திரைக்கதை |  |
| 2004 | *நியூ* | தமிழ் | திரைக்கதை, தயாரிப்பாளர் |  |
| *நானி* | தெலுங்கு | திரைக்கதை |  |  |
| 2005 | *அன்பே ஆருயிரே* | தமிழ் | திரைக்கதை, தயாரிப்பாளர் |  |
| 2009 | *புலி* | தெலுங்கு | தயாரிப்பில் |  |
| 2015 | *இசை* | தமிழ் | இயக்கம், தயாரிப்பாளர், இசையமைப்பாளர் | } |
# காரணம் காரிய வரைபடம்

காரணக் காரிய வரைபடம் (Cause and effect diagram):  

காரணம் இல்லாமல் எந்த காரியமும் நடைபெறுவதில்லை. ஒரு சிக்கலுக்குப் பல காரணங்கள் இருக்கக்கூடும். ஆகவே, அந்தச் சிக்கலைத் தீர்க்க வேண்டுமானால், அதன் காரணங்களை ஆராய்ந்து அவற்றை எல்லாம் படிப்படியாக நீக்க வேண்டும். காரணங்களை எல்லாம் பட்டியலிட்டு ஆராய்வதைக் காட்டிலும் ஒரு படமாக வரைந்து ஆராயும்போது அது எளிதாகவும் தீர்மானிப்பது விரைவாகவும் இருக்கும். ஒரு சிக்கலுக்கு என்னவெல்லாம் காரணங்களாக அமைகின்றன என்பதை வகைப்படுத்திக் காட்டும் படம்தான் காரணக் காரிய வரைபடம்.  

சிக்கலுக்கான காரணங்களை முதன்மைக் காரணங்கள் என்றும் துணைக்காரணங்கள் என்றும் பிரித்துக் கொள்ளலாம். எடுத்துக்காட்டாக, ஒரு பொருள் ஒதுக்கப்படுகிறது என்றால், அதற்கு அந்தப் பொருள் செய்யப் பயன்படும் உலோகம் ஒரு காரணமாக இருக்கலாம். செய்யும் முறை, செய்யும் பணியாளர்கள், செய்யும் பொறிகள் என்று பல முதன்மைக் காரணங்கள் இருக்கலாம். உலோகம் என்ற முதன்மைக் காரணத்தை எடுத்துக் கொண்டால், உலோகத்தின் குணங்கள் சீராக இல்லாமை, வலுவில்லாமை அல்லது கடினமாக இருப்பது என்று பல துணைக் காரணங்கள் உண்டு. இதையெல்லாம் படமாக வரைந்தால் படத்தில் காட்டியதுபோல காட்சியளிக்கும்.  

இப்படம் ஒரு மீன்முள் போல காட்சியளிப்பதால் இதற்கு மீன்முள் வரைபடம் என்றும், டாக்டர் இஷிகாவா என்பவர் முதன் முதலில் இதை வரைந்து பயன்படுத்தியதால், ‘இஷிகாவா வரைபடம்’ என்றும் இது பெயர் பெறும்.  

சிக்கலுக்கான காரணங்களை முதலில் எண்ணப்புயல் மூலம் கண்டுபிடிக்க வேண்டும். இந்தக் காரணங்களை முதன்மைக் காரணங்களாகவும், துணைக் காரணங்களாகவும் பகுத்துக் கொள்ள வேண்டும். பிறகு மீனின் முதுகெலும்பு போன்ற ஒரு கோட்டை வரைந்து கொண்டு அதன் வலது முனையில் ஒரு கட்டத்தை வரைந்து அதில் சிக்கலை நோக்கிச் சாயந்திருக்குமாறு முதன்மைக் காரணங்களுக்கான கோடுகளை வரைந்துக் கொள்ள வேண்டும். அதன் முனைகளில் முதன்மைக் காரணத்தை ஒரு கட்டத்தில் எழுதிக் கொள்ள வேண்டும். அந்த முதன்மைக் காரணக் கோட்டுக்கு இரண்டு பக்கங்களில் கிளைக் காரணங்களையும் எழுத வேண்டும்.  

காரணக் காரிய வரைபடத்தை வரைந்து முடித்த பின்னர் சிக்கலை ஏற்படுத்தும் முக்கிய காரணங்களைத் தேர்வு செய்ய வேண்டும். அதற்கு 40 : 60 என்ற விதி பயன்படும்.  

எந்த ஒரு சிக்கலையும் 40% தீர்க்க வேறொருவர் துணையில்லாமல் நம்மால் முடியும். மீதி 60% சிக்கலை மற்றவர்கள் அல்லது அவர்களுடைய துணையோடுதான் தீர்க்க வேண்டும்.  

தரவட்டத்தில் மற்றவர்கள் துணையில்லாமல் நம்மால் தீர்க்கக் கூடியதை மட்டும் நாம் மேற்கொள்ள வேண்டும் என்பது பொதுக் கொள்கையாகும். எனவே, காரணக் காரிய வரைபடத்திலிருந்து நம்மால் தீர்க்க முடிந்த காரணங்களை மட்டும் தேர்ந்தெடுத்துக் கொண்டு சிக்கலைத் தீர்க்க வேண்டும்.  
## மேலும் பார்க்க
- 5 ஏன்கள்
## குறிப்புகளும் மேற்கோள்களும்
1.முழுத்தரமேலாண்மை-முனைவர் ப.அர.நக்கீரன்,பாவை வெளியீடு,சென்னை
# கே. வி. ஆனந்த்


**கே. வி. ஆனந்த்** (*K. V. Anand*, 30 அக்டோபர் 1966 – 30 ஏப்ரல் 2021) ஒரு தென்னிந்தியத் திரைப்பட ஒளிப்பதிவாளரும், இயக்குநரும் ஆவார். இவர் *கனா கண்டேன்* (2005), *அயன்* (2009) திரைப்படங்கள் மூலம் மக்களிடையே சிறந்த இயக்குநராகப் பெயர் பெற்றார். அதற்கு முன்னரே, பல இந்தி, தமிழ், மலையாளம், தெலுங்குத் திரைப்படங்களுக்கு ஒளிப்பதிவாளராகப் பணியாற்றி உள்ளார். 1995-ஆம் ஆண்டு அவர் ஒளிப்பதிவாளராக பணியாற்றிய முதல் திரைப்படம் *தென்மாவின் கொம்பத்து* என்ற மலையாளத் திரைப்படத்திற்காக சிறந்த ஒளிப்பதிவிற்கான தேசிய விருது பெற்றுள்ளார். 1999ஆம் ஆண்டு சங்கரின் இயக்கத்தில் வெளிவந்த *முதல்வன்* திரைப்படத்தில் பணியாற்றினார். அப்போது தனது நுட்பமான ஒளிப்பதிவு திறமைக்காகவும், பிரம்மாண்டத்திற்காகவும் பாராட்டப்பட்டார்.  

## இளமைக் காலம்
ஆனந்த் 1966 அக்டோபர் 30 அன்று இந்தியாவின், தமிழ்நாடு மாநிலத்தில் உள்ள சென்னையில் கரிமனல் முணுசாமி வெங்கடேசன் மற்றும் அனசூயா வெங்கடேசன் ஆகியோருக்கு பிறந்தார். இவர் குழந்தை பருவத்தில் பழவேற்காட்டில் வளர்ந்தார். பின்னர் ஜூன் 1986 இல் துவாரகதாஸ் கோவர்தன்தாஸ் வைஷ்ணவ கல்லூரியில் இயற்பியலில் இளங்கலை பட்டம் பெற்றார். பின்னர் சென்னை இலயோலாக் கல்லூரியில், முதுகலை பட்டம் பெற்றார். ஆனந்த் கல்லூரியின் வருடாந்திர இறுதி நாட்களில் இமயமலையில் மலையேற்றப் பயணங்களில் பங்கேற்றார். இந்தியாவின் பல்வேறு தொலைதூர இடங்களுக்கு, அவரது ஆய்வுப் பயணங்கள் புகைப்படம் எடுப்பதில் அவருக்கு ஆர்வத்தைத் தூண்டின. ஆனந்த், கல்லூரியில் மாநில மற்றும் தேசிய அளவிலான புகைப்பட போட்டிகளில் பங்கேற்றார். அவரது காட்சி படங்கள் அவருக்கு ஏராளமான புகைப்பட விருதுகளைப் பெற்றன.  

## இறப்பு
கொரோனா தொற்று பாதிப்புக்கு உள்ளாகி சென்னையில் உள்ள தனியார் மருத்துவமனையில் சிகிச்சை பெற்று வந்த கே. வி. ஆனந்த் வேறு எந்த நோய் அறிகுறிகளும் இல்லாத நிலையில், ஏப்ரல் 30, 2021 அன்று திடீரென மாரடைப்பு ஏற்பட்டு அதிகாலை 3 மணியளவில் காலமானார்.  

## திரைப்படங்கள்
### ஒளிப்பதிவாளராக
<sub>மூலம்:</sub>  
| ஆண்டு | திரைப்படம் | மொழி |  |
| --- | --- | --- | --- |
| 1994 | *தென்மாவின் கொம்பத்து* | மலையாளம் |  |
| *மின்னரம்* | மலையாளம் |  |  |
| 1995 | *புண்யா பூமி நா தேசம்* | தெலுங்கு |  |
| 1996 | *காதல் தேசம்* | தமிழ் |  |
| 1997 | *சந்திரலேகா* | மலையாளம் |  |
| 1997 | *நேருக்கு நேர்* | தமிழ் |  |
| 1998 | *டோலி சஜா கே ரக்னா* | இந்தி |  |
| 1999 | *முதல்வன்* | தமிழ் |  |
| 2000 | *ஜோஷ்* | இந்தி |  |
| 2001 | *நாயக்* | இந்தி |  |
| 2002 | *விரும்புகிறேன்* | தமிழ் |  |
| *த லெஜன்ட் ஆஃப் பகத்சிங்* | இந்தி |  |  |
| 2003 | *பாய்ஸ்* | தமிழ் |  |
| 2004 | *செல்லமே* | தமிழ் |  |
| 2004 | *காக்கி* | இந்தி |  |
| 2007 | *சிவாஜி: தி பாஸ்* | தமிழ் |  |
| 2007 | *ஹீரோவா? சீரோவா?* | தமிழ் | } |

### இயக்குநராக
<sub>மூலம்:</sub>  
| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2005 | *கனா கண்டேன்* | தமிழ் |  |
| 2009 | *அயன்* | தமிழ் |  |
| 2010 | *கோ* | தமிழ் |  |
| 2012 | * மாற்றான்* | தமிழ் |  |
| 2015 | *அனேகன்* | தமிழ் |  |
| 2017 | *கவண்* | தமிழ் |  |
| 2019 | *காப்பான்* | தமிழ் | } |

### நடிகராக
<sub>மூலம்:</sub>  
- *மீரா* (1992)
- *சிவாஜி: தி பாஸ்* (2007)
- *மாற்றான்* (2012)
- *கவண்* (2017)
# வார்ப்புரு:Infobox organization

}  

| subheader = |<div |lang="}}"}}>}}</div>}}  
| subheader2 = |}}}}  

| imageclass = logo  
| imagestyle =  
| image = } |size=} |sizedefault= |alt=} |upright=} }}  
| caption = }  

| image2 = } |sizedefault= |upright=} |alt=}} }}  
| caption2 = }  

| image3 = |sizedefault= |upright=} |alt=}} }}  
| caption3 = }}  

| image4 =  
| caption4 = }  

| image5 = |  
| = infobox  
| caption = }}  
| float =  
| alt = }  
| width =  
| relief = }}  
| label = }  
| coordinates = }  
}}}}  

| labelstyle = padding-:0.6em;  

| label1 = சுருக்கம்  
| class1 = nickname  
| data1 = }  

| label2 = புனைப்பெயர்  
| class2 = nickname  
| data2 = }  

| label3 = உச்சரிப்பு  
| data3 =  

| label4 = Named after  
| data4 = }  

| label6 = முன்னோர்  
| data6 = }  

| label7 =  
| data7 = }}  

| label8 = பின்னோர்  
| data8 = }  

| label9 = }}  
| class9 = note  
| data9 = }}  

| label10 = நிறுவனர்  
| data10 =  

| label11 = நிறுவப்பட்ட இடம்  
| data11 = }  

| label12 =  
| data12 = }}}  

| label13 = ஒன்றிணைந்தது  
| data13 = }  

| label14 = வகை  
| data14 = }}}  

| label15 =  
| data15 =  

| label16 = பதிவு&nbsp;எண்  
| data16 = }  

| label17 = சட்ட நிலை  
| data17 = }  

| label18 = |நோக்கம் |நோக்கம்}}  
| data18 = |}} |} }}  

| label19 =  
| data19 = }  

| label20 = தலைமையகம்  
| data20 = }  

| label21 = தலைமையகம்  
| class21 = label  
| data21 =  

| label22 = அமைவிடங்கள்  
| class22 = label  
| data22 =  
| 3 =  
| 4 = }}  
}}  

| label23 = ஆள்கூறுகள்  
| data23 = }}  

| label24 = மூலம்  
| data24 = }  

| label25 =  
| data25 =  

| label26 = தயாரிப்பு  
| data26 =  

| label27 = சேவைகள்  
| class27 = note  
| data27 = }  

| label28 = முறை  
| data28 =  

| label29 = துறை  
| data29 =  

| label30 = |)}} }} }}  
| data30 = |}} |} }}  

| label31 =  
| data31 =  

| label32 = உரிமையாளர்  
| data32 =  

| label33 =  
| data33 =  

| label34 =  
| data34 = }  

| label35 = }  
| data35 =  

| label36 = }  
| data36 =  

| label37 = }  
| data37 =  

| label38 =  
| data38 = }  

| label39 =  
| data39 = }  

| label40 =  
| data40 = }}  

| label41 =  
| data41 =  

| label42 = துணை நிறுவனங்கள்  
| data42 =  

| label43 = விலகியோர்  
| data43 = }  

| label44 = சார்புகள்  
| data44 = }}  

| label45 =  
| data45 = }  

| label46 = }} }}  
| data46 = }}  

| label47 = வரவுகள்  
| data47 = }}}  

| label48 = செலவுகள்  
| data48 = }}}  

| label49 =  
| data49 = }}  

| label50 = அறக்கட்டளை  
| data50 = }  

| label51 = |}})}} }} }}  
| data51 =  

| label52 = }} }}  
| data52 =  

| label53 =  
| data53 = }  

| label54 = விருது(கள்)  
| data54 = }  

| label55 = முழக்கம்  
| data55 = }}}  

| label56 = செயல்நோக்கம்  
| data56 = }  

| label57 = வலைத்தளம்  
| data57 = }}  

| label58 = கருத்துகள்  
| data58 = }  

| label59 =  
| class59 = nickname  
| data59 =  

| data99 = }  

| belowstyle = -top:#aaa solid;  
| below = }  

}}<noinclude>  

</noinclude>
# பூங்குன்னம் சீதாராமசாமி கோயில்



கேரள மாநிலத்திலுள்ள திருச்சூர் பட்டணத்துக்குப் பக்கத்திலிருக்கும் பூங்குன்னம் என்னும் ஊரில் உள்ள இக்கோயிலில் ஸ்ரீராமன், சீதை ஆகிய இருவரும் சேர்ந்து எழுந்தருளியுள்ளனர்.  

இங்கு வடக்குப் பிரகாரத்தில் லட்சுமணனும், தெற்குப் பிரகாரத்தில் ஆஞ்சனேயரும் கோயில் கொண்டிருக்கின்றனர். இங்கு ராமர், லட்சுமணர், சீதை, ஆஞ்சநேயர், சந்திரசேகர் (சிவன்), கணபதி, சுப்பிரமண்ணியரும் முதலிய உற்சவ மூர்த்திகளும் உள்ளனர்.  

## சிவன் கோயில்

இக்கோயிலின் வடக்குப் பிரகாரத்தில் வசந்த மண்டபமும் தனியே ஒரு சிறிய சிவன் கோயில் உள்ளன. இங்கு ஆவுடையாருடன் கூடிய சிவலிங்கமும், மரத்தூண்கலூடன் கூடிய முன் மண்டபமும், சிறு நந்தி ஒன்றும் உள்ளது.  

## தமிழ் பிராமணர்கள்

இப்பகுதியில் அதிகமாகத் தமிழ் பிராமணர்கள் வசித்து வருகின்றனர். இங்கு குடியேறியவர்களின் சந்ததியினர் பாலக்காட்டுக்காரர்கள் என அழைக்கப்படுகின்றனர். இவர்கள் தமிழகத்திலிருக்கும் பிராமண சமுதாயத்தினருடன் இன்றும் திருமண உறவு வைத்துக் கொண்டுள்ளனர்.  

## ராம நவமி விழா

இக்கோயிலில் ராம நவமி விழாவைத் தமிழ்நாட்டில் கொண்டாடுவதைப் போல் சிறப்பாகக் கொண்டாடுகிறார்கள். இக்கோயிலுக்காகத் தனித் தேர் ஒன்றும் செய்து வைக்கப்பட்டுள்ளது. தேர்த்திருவிழாவும் சிறப்பாகக் கொண்டாடப்படுகிறது.
# கம்மாளர்



**கம்மாளர்** (*Kammalar*) எனப்படுவோர் இந்திய மாநிலமான தமிழ்நாட்டிலும், இலங்கையின் வடகிழக்கு பகுதியிலும் வாழும் ஒரு தமிழ் சாதியினர் ஆவார். இவர்கள் தச்சர், கொல்லர், கற்தச்சர், தட்டார், கன்னார் என ஐந்து தொழிலை அடிப்படையாகக் கொண்டு வாழ்கின்றனர்.  

இவர்கள் பூணூல் அணிகின்றனர். இந்த தொழிலை செய்யக்கூடிய தமிழைத்தவிர பிறமொழி பேசக்கூடியவர்களும் தமிழ்நாட்டில் உள்ளனர். அவர்கள் தங்களை விஸ்வகர்மாலா விஷ்வபிராமணர் என்றும் அழைத்துக்கொள்கின்றனர். தமிழ் பேசுபவரும், தெலுங்கை பேசுபவரும் உள்ளனர். சைவ மற்றும் அசைவ உணவு உண்பவர்களாக உள்ளனர். மேலும் இவர்கள் வட தமிழ்நாட்டில் ஆச்சாரி என்றும் தென் தமிழ்நாட்டில் ஆசாரி மற்றும் விசுவகர்மா என்ற பொதுப்பெயரிலும் அழைக்கப்படுகிறார்கள். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர். தமிழ்நாட்டில் இவர்கள் தமிழ், தெலுங்கு ஆகிய மொழிகளில் பேசக்கூடிய இருபிரிவினர்களாக உள்ளனர்.  

## சொற்பிறப்பியல்
கம்மாளர் என்ற சொல் "கலை" அல்லது "செயல்பாடு" என்று பொருள்படும், தமிழ் வார்த்தையான *கம்* என்பதிலிருந்து உருவானது. பண்டைய சங்க இலக்கியங்களில் கம்மாளர் என்ற பெயர் குறிப்பிடப்பட்டுள்ளது, அவர்களை *கம்மியர்* என்ற பெயரில் குறிப்பிடுகிறது. அவர்களின் பெயர் "கண்களைக் கொடுப்பவர்" என்ற சொற்றொடரிலிருந்து பெறப்பட்டதாகக் கூறப்படுகிறது, இது தெய்வங்களின் சிலைகளுக்கு அவர்கள் கண்களை வழங்குவதைக் குறிக்கிறது.  

தமிழ்நாட்டில், *தமிழ் ஆச்சாரிகள்*, *தமிழ் கம்மாளர்* என்று அழைக்கப்படுகிறார்கள். அவர்கள் பொற்கொல்லர்கள் மற்றும் நில உரிமையாளர்களாக உள்ளனர்.  

தமிழ்நாட்டில், நாச்சியார்கோயில் நகரத்தில் உள்ள கம்மாளர் சமூகத்தினர், நாச்சியார்கோயில் அலங்கார பித்தளை விளக்குகள் தயாரிப்பதில், பெயர் பெற்றவர்கள் ஆவர்.  

## இதையும் பார்க்க
- தச்சர்
# சஞ்சாரம் (திரைப்படம்)



**சஞ்சாரம்** (*The Journey*) என்பது இந்தியாவின் கேரள மாநிலத்தில் வெளியான ஒரு மலையாளத் திரைப்படம் ஆகும். இலிகி இயே. புள்ளபள்ளி எழுதி இயக்கியிருந்தார். இந்தப் படம் கேரளாவில் நிகழ்ந்த இரு பெண்களுக்கு இடையேயான காதலைப் பற்றிய உண்மைக் கதை ஆகும்.  

## கதை
இரண்டு இளம் தோழிகள், இந்து மதத்தைச் சேர்ந்த கிரணும் கத்தோலிக்க கிறித்துவ மதத்தைச் சேர்ந்த தெலிலாவும் சிறு குழந்தைகளாக இருந்தபோது முதல் சந்திப்பிலிருந்து, அவர்கள் ஒருவருக்கொருவர் அன்பை உணரும் இளம் பருவம் வரை பின்தொடர்கிறது.  

அதே வகுப்பில் படிக்கும் ஒரு மாணவன் இராசன், தெலிலா மீது காதல் கொள்கிறான். அவன் கிரணிடம் தன் சார்பாக அவளுக்கு காதல் கடிதங்களை எழுதச் சொல்கிறான். ஆனால் கிரண், குடும்பம் மற்றும் சமூகத்தால் ஒதுக்கி வைக்கப்படாமல் இருக்கும் வகையில் தெலிலாவின் மீது தன் காதலை வெளிப்படுத்த அனுமதிக்கும் வகையில் கடிதத்தை எழுதுகிறாள். இறுதியில் தெலிலா கடிதங்கள் மற்றும் கவிதைகளுக்குப் பின்னால் உள்ள உண்மையைக் கண்டுபிடித்து, கிரணிடம் தனது பரசுபர அன்பை ஒப்புக்கொள்கிறாள். ஓரினச்சேர்க்கைக்கு எதிரான சமூகத் தடைகள் இருந்தபோதிலும், இது ஒரு நுட்பமான காதல் விவகாரத்தைத் தொடங்குகிறது.  

கிரணும் தெலிலாவும் காட்டில் ஒரு கணம் நெருக்கமாக இருப்பதை இராசன் கண்டுபிடிக்கும்போது அவர்களின் காதல் விவகாரம் கடுமையாகத் தடைபடுகிறது. தான் கண்டதை தெலிலாவின் தாயாரிடம் அவன் தெரிவிக்கிறான். தெலிலாவின் அம்மா எதிர்க்கிறார். தெலிலா கிரண் மீதான தனது அன்பை வெளிப்படுத்துகிறாள்.  

குடும்பம், பாலின திருமணம் மற்றும் மதம் போன்ற சமூகத்தின் விதிமுறைகளுக்கு சவால் விடுவதை இக்காதல் கதை காட்டுகிறது. காதலர்கள் பிரிந்து, நடுத்தர வர்க்க ஒழுக்கத்தின் கடுமையான விதிமுறைகளுக்கு இணங்க வேண்டிய கட்டாயத்தில் தள்ளப்படுகின்றனர். பெற்றோர், நண்பர்கள் மற்றும் ஆசிரியர்களிடமிருந்து எதிர்ப்பையும் ஏளனத்தையும் எதிர்கொள்கின்றனர்.  

குடும்பத்தை அவமானத்திலிருந்து காப்பாற்ற, சமீபத்தில் மணப்பெண்ணைக் கண்டுபிடிக்க வந்த ஒரு காதலனுடன் தெலிலாவுக்கு ஒரு திருமணம் ஏற்பாடு செய்யப்படுகிறது. தெலிலா தயக்கத்துடன் திருமணத்திற்கு சம்மதிக்கிறாள். தொலைதூர இடத்தில் வசிக்கும் தனது மாமாவின் ஆதரவைப் பெற்ற பிறகு, தெலிலாவை தன்னுடன் ஓடிவரச் செய்ய கிரண் முயற்சிக்கிறார். ஆனால் தெலிலா அது சாத்தியமில்லை என்றும் அவர்களுக்கு இடையே இருந்தவை முடிந்துவிட்டன என்றும் கிரணிடம் கூறுகிறாள்.  

தெலிலாவின் திருமணம் திட்டமிட்டபடி நடக்கும் அதே வேளையில், மனம் உடைந்த கிரண், அவளும் டெலிலாவும் ஒரு காலத்தில் ஒன்றாகச் சென்றிருந்த அருவியை பார்த்து நிற்கும் ஒரு பாறைக்கு நடந்து செல்கிறாள். அதே நேரத்தில், தெலிலா தனது திருமண உறுதிமொழியை எடுக்கப் போகிறாள், ஆனால் தேவாலயத்திலிருந்து வெளியே ஓடிவந்து கிரணின் பெயரைக் கூப்பிட்டு கத்துகிறாள். கிரண் தற்கொலை செய்யாமல் இருக்க முடிவு செய்து, தனது நீண்ட தலைமுடியை வெட்டி ஆற்றில் வீசி எறிந்துவிட்டு ஒரு புதிய பயணத்தைத் தொடங்குவதுடன் தெளிவற்ற முறையில் திரைப்படம் முடிகிறது.  

## நடிகர்கள்
- சுருதி மேனன் தெலிலா
- சுகாசினி வி. கிரண்
- கே. பி. ஏ. சி. இலலிதா தெலிலாவின் தாயார்
- வத்சலா மேனன் தெலிலாவின் அம்மாச்சி
- சியாம் சீத்தல் -இராசன்
- சுரேசு பாபு - கிரணின் தந்தை நாராயணன் குருப்
- அம்பிகா மோகன்- கிரணின் தாயார் பிரியா குருப்
- வேணு மச்சட்டு - எழிதச்சன்
- சங்கீதா - ஆசிரியை

## விமர்சனம்
சிறந்த திரைப்படம் என்ற வரவேற்பை இத்திரைப்படம் பெற்றது.
# சுஐப் அக்தர்

**சுஐப் அக்தர்** ( பிறப்பு 13 ஆகஸ்ட் 1975) முன்னாள் பாக்கித்தானிய துடுப்பாட்ட வீரர் மற்றும் வர்ணனையாளர் . "*ராவல்பிண்டி எக்ஸ்பிரஸ்*" என்று புனைப்பெயர் பெற்ற இவர், மணிக்கு 100 மைல் வேகத்தில் பந்துவீசிய முதல் பந்துவீச்சாளர் ஆவார். தனது துடுப்பாட்ட வாழ்க்கையில் இருமுறை மணிக்கு 100 மைல் வேகத்தில் பந்துவீசியுள்ளார்.  

அக்தர் நவம்பர் 1997 இல் விரைவு வீச்சாளராக தேர்வுத் துடுப்பாட்டப் போட்டியில் அறிமுகமானார். மூன்று மாதங்களுக்குப் பிறகு தனது முதல் ஒரு நாள் பன்னாட்டுத் துடுப்பாட்டப் போட்டியில் விளையாடினார். துடுப்பாட்ட வாழ்க்கையின் போது பல சர்ச்சைகளில் சிக்கினார், பலமுறை முறையற்ற விளையாட்டு நடவடிக்கைகளில் ஈடுபட்டதாக குற்றம் சாட்டப்பட்டார்.2005 ஆம் ஆண்டு ஆத்திரேலியாவில் நடந்த ஒரு தேர்வுத் துடுப்பாட்டப் போட்டித் தொடரின் போது, மோசமான அணுகுமுறையின் காரணமாக அக்தர் விளையாட தடை விதிக்கப்பட்டார். *நான்ட்ரோலோன்* சோதனையில் குற்றம் நிரூபணம் ஆனதால் இவர் விளையாட தடைவிதிக்கப்பட்டார். ஆனால், மேல்முறையீட்டில் இவருக்கு விதிக்கப்பட்ட தடை நீக்கப்பட்டது. 2008 ஆம் ஆண்டில், பாக்கித்தான் துடுப்பாட்ட வாரியத்தை பகிரங்கமாக விமர்சித்ததற்காக அக்தருக்கு ஐந்து ஆண்டுகள் தடை விதிக்கப்பட்டது, இருப்பினும் அக்டோபர் 2008 இல், லாகூர் உயர் நீதிமன்றம் தடையை இடைநீக்கம் செய்தது மற்றும் கனடாவில் நடைபெற்ற இருபது20 போட்டிக்கான 15 பேர் கொண்ட அணியில் அக்தர் தேர்ந்தெடுக்கப்பட்டார். 2011 உலகக் கோப்பைக்குப் பிறகு அக்தர் சர்வதேச கிரிக்கெட்டில் இருந்து ஓய்வு பெற்றார். ஓய்வுக்குப் பிறகு, யூடியூப் சேனலைத் தொடங்கினார், அதில் போட்டிகள் மற்றும் பாக்கித்தான் துடுப்பாட்டம் பற்றிய மதிப்புரைகளை வழங்குகிறார்.  

## சொந்த வாழ்க்கை
அக்தர் பாக்கித்தானின் பஞ்சாப், ராவல்பிண்டியில் உள்ள மோர்கா என்ற சிறிய நகரத்தில் பஞ்சாபி முசுலிம் குடும்பத்தில் பிறந்தார்.  

அவர் 11 நவம்பர் 2014 அன்று இளம் வயதினரான ரூபாப் கானை மணந்தார், இது சிறிது காலத்திற்கு சர்ச்சையை ஏற்படுத்தியது.  

## சர்வதேச போட்டிகள்
1997/98இல் மேற்கிந்தியத் தீவுகள், பாக்கித்தானுக்கு சுற்றுப்பயணம் மேற்கொண்டு விளையாடிய தேர்வுத் துடுப்பாட்டத் தொடரின் இரண்டாவது போட்டியில் இவர் அறிமுகமானார்.8 போட்டிகள் 16 ஆட்டப் பகுதிகளுக்குப் பின்னர் இவர் 18 இலக்குகளை மட்டுமே கைப்பற்றினார்.  

1999 ஆம் ஆண்டு இந்தியாவுக்கு எதிரான உலகக் கிண்ணத்திற்கு முந்தைய தொடரின் போது சிறப்பாக விளையாடினார். அதைத் தொடர்ந்து சார்ஜாவிலும் பின்னர் 1999 துடுப்பாட்ட உலகக் கிண்ணத் தொடரிலும் சிறப்பான ஆட்டத் திறனை வெளிப்படுத்தினார். 1999 ஆம் ஆண்டு கல்கத்தாவில் நடந்த ஆசிய தேர்வுத் துடுப்பாட்டத் தொடரில் 8இலக்குகளைக் கைப்பற்றினார். ராகுல் திராவிட் மற்றும் சச்சின் டெண்டுல்கர் ஆகியோரின் இலக்குகள் உட்பட இரு மட்டையாளர்களை அடுத்தடுத்த பந்துகளில் வீழ்த்தினார். டெண்டுல்கரை தனது முதல் பந்தில் வீழ்த்தினார்.  

## உள்ளூர்ப் போட்டிகள்

### இங்கிலாந்தில்
அக்தர் மூன்று ஆங்கில மாகாணத் துடுப்பாட்ட சங்கங்களுக்காக விளையாடியுள்ளார்: 2001 இல் *சோமர்செட்*, 2003 மற்றும் 2004 இல் *டர்ஹாம்* மற்றும் 2005 இல் *வொர்செஸ்டர்ஷயர்* . 2003 ஆம் ஆண்டு *நேஷனல் லீக்கில்* சோமர்செட்டுக்கு எதிராக 35 ஓட்டங்களில் 5 இலக்குகளையும் இரண்டு ஆண்டுகளுக்குப் பிறகு *குளூசெஸ்டர்சருக்கு* எதிராக 16 ஓட்டங்களில் 6 இலக்குகளை கைப்பற்றியது இவரது சிறந்த பந்துவீச்சாகும்.  

## ஐபிஎல்
இந்தியன் பிரீமியர் லீக்கில் தனது முதல் ஆட்டத்தில் டெல்லி கேபிடல்ஸ் அணிக்கு எதிராக கொல்கத்தா நைட் ரைடர்ஸ் அணிக்காக விளையாடினார். மூன்று நிறைவுகளில் 11 ஓட்டங்களுக்கு 4 இலக்குகளைக் கைப்பற்றி ஆட்டநாயகன் விருது பெற்றார்.
# பாலகும்மி சாய்நாத்


**பாலகும்மி சாய்நாத்** (*பிறப்பு* 1957), கிராமப்புற செய்திகளை வெளிக்கொணரும் ஓர் இந்திய இதழியலாளர். இவர் 2007ஆம் ஆண்டு இதழியல், இலக்கியம், ஆக்கமுள்ள தொடர்பியல் குறித்த மக்சேசே பரிசு பெற்றவர். இந்தியாவில் உலகமயமாதலால் ஏற்படும் விளைவுகளையும் வறுமை, விவசாயிகளின் தற்கொலைகளின் ஏறுமுகத்தின் பின்னணி, கிராமங்களில் நிலவும் சமூகச் சிக்கல்கள் போன்றவை குறித்து ஒளிப்படங்களுடன் எழுதும் கட்டுரைகளுக்காகப் புகழ் பெற்றவர். ஆண்டொன்றில் 270 முதல் 300 நாட்கள் கிராமங்களில் தங்கி 14 ஆண்டுகளுக்கும் மேலாக பணியாற்றி உள்ளார். த இந்து ஆங்கில நாளிதழின் கிராமப்புறச் செய்தியாசிரியர், *இந்தியா டுகெதர்* என்ற இதழின் பத்தி எழுத்தாளர்.. இவரது பணி நோபல் பரிசு பெற்ற அமார்த்ய சென்னிடம் இருந்து "பசி, பஞ்சம் குறித்த உலக வல்லுனர்களில் ஒருவர்" என்ற பாராட்டைப் பெற்றுத் தந்துள்ளது.  

## இளமை வாழ்வு
சாய்நாத் ஆந்திராவின் புகழ்பெற்றக் குடும்பம் ஒன்றில் பிறந்தவர். முன்னாள் குடியரசுத் தலைவர்  
வி. வி. கிரியின் பேரன் ஆவார். சென்னையிலுள்ள லயோலாக் கல்லூரியில் படித்து பின்னர் தில்லியிலுள்ள ஜவஹர்லால் நேரு பல்கலைக்கழகத்தில் பட்டம் பெற்றவர். அக்காலத்தில் பல்கலைக்கழக மாணவர் செயற்திறனாளர்களுடன் ஒன்றாக இருந்தார். அப்பல்கலைக்கழகத்தின் செயற்குழு உறுப்பினராக தொடர்கிறார். வரலாற்றில் முதுகலைப் பட்டம் பெற்றபின்பு 1980ஆம் ஆண்டு யுனைடைட் செய்தி நிறுவனத்தில் செய்தியாளராகத் தம் பணிவாழ்வைத் துவங்கினார். அந்நிறுவனத்தில் தமது பணிக்காக உயரிய பரிசுகளை வென்றவர். மும்பையிலிருந்து வெளியான பிளிட்ஸ் வார இதழில் பணியாற்றினார். முதலில் வெளிநாட்டுச் செய்தியாசிரியராகவும் பின்னர் துணை ஆசிரியராகவும் பத்து ஆண்டுகள் பணி புரிந்தார். பதினைந்து ஆண்டுகளாக சென்னையிலுள்ள இதழியலிற்கான ஆசியக் கல்லூரி (Asian College of Journalism), சோஃபியா பலதொழில்நுட்பப் பயிலகத்தின் சமூகத் தொடர்பியல் ஊடகக் கல்வித்துறையின் வருகை விரிவுரையாளராக உள்ளார்.  

## ஆக்கங்கள்
- *Everybody Loves a Good Drought: Stories from India's Poorest Districts*, பென்குயின் புத்தகங்கள்,
- வலைப்பதிவு
# நரசிம்மன் ராம்


**நரசிம்மன் ராம்**, **என். ராம்** என்றும் அறியப்படுபவர், (பிறப்பு மே 4, 1945) ஓர் இந்திய இதழியலாளர். த இந்து ஆங்கில நாளிதழின் முதன்மை ஆசிரியராக சூன் 27,2003 முதல் இருந்து வருகிறார். இந்து குழுமத்தின் பிற வெளியீடுகளான பிரண்ட்லைன், த இந்து பிசினஸ்லைன், ஸ்போர்ட்ஸ்டார் இதழ்களையும் நிர்வகித்து வருகிறார். இந்திய அரசு அவருக்கு பத்ம பூசண் விருது வழங்கியுள்ளது. அவரது இடதுசாரி நோக்குகளுக்காகவும் தமிழீழத்திற்கு எதிரான நிலை குறித்தும் பெரிதும் விமரிசிக்கப்படுபவர்.இலங்கை அரசு அவருக்கு லங்காரத்னா என்ற உயரிய குடிமை விருது வழங்கியுள்ளது.  

## கல்வி
ராம் சென்னை, லயோலாக் கல்லூரியில் 1964ஆம் ஆண்டு இளங்கலைப் பட்டம் பெற்றார். 1966ஆம் ஆண்டு முதுகலைப்பட்டத்தை மாநிலக் கல்லூரியில் பெற்றார். பின்னர் கொலம்பியாப் பல்கலைக்கழகத்தின் இதழியல் பட்டமேற்படிப்புப் பள்ளியில் ஒப்பீடு இதழியலில் எம். எஸ் பட்டம் பெற்றார். மாணவப் பருவத்திலேயே அரசியலில் ஆர்வம் கொண்டிருந்தார்.1970ஆம் ஆண்டு திருவனந்தபுரத்தில் இந்திய பொதுவுடமைக் கட்சியுடன் தொடர்புடைய மாணவர் அமைப்பான இந்திய மாணவர் கூட்டிணைப்பு(SFI) உருவானபோது அதன் துணைத்தலைவராக இருந்தார்.  

## தனி வாழ்க்கை
இவரது முதல் மனைவி சூசன் ஆங்கிலப் பெண்மணி. இவர்களது மகள் வித்யா ராம் புலிட்சர் பரிசு பெற்றவர். முதல் மனைவியுடனான விவாகரத்திற்குப் பின்னர் ராம், மரியம் சாண்டி என்பவரை மணந்தார்.  

## இதழியல் பணிவாழ்வு
1977ஆம் ஆண்டு தமது குடும்ப நிறுவனமான இந்து குழுமத்தில் த இந்து நாளேட்டின் இணை தொகுப்பாசிரியராக தமது பணிவாழ்வைத் தொடங்கினார். 1980ஆம் ஆண்டு வாசிங்டன் செய்தியாளராகப் பணியாற்றினார். 1984ஆம் ஆண்டு பிரண்ட்லைன் வார இதழ் துவங்கப்பட்டப்போதிலிருந்து அதனுடன் இணைந்துள்ளார்.. ராஜீவ் காந்தி ஆட்சிக் காலத்தில் போபர்ஸ் அவதூற்றை வெளிக்கொணர்ந்ததற்காக பெரிதும் பாராட்டப்பட்டார்.
# இலண்டன் பொருளியல் பள்ளி



**இலண்டன் பொருளியல் மற்றும் அரசறிவியல் பள்ளி** (பொதுவழக்கில் **இலண்டன் பொருளியல் பள்ளி**; *London School of Economics*) இலண்டன் பல்கலைக்கழகத்தில் உள்ள ஒரு உயர் கல்வி நிலையம் ஆகும். 1895ஆம் ஆண்டு நிறுவப்பட்ட இக்கல்லூரி இன்று சட்டம், பொருளியல் மற்றும் அரசறிவியல் கல்விக்கான முதன்மையான கல்விக்கூடமாக விளங்குகிறது. இக்கல்லூரியில் படித்தவர்களில் புகழுடன் அறியப்படும் சிலர்: ஜியார்ஜ் பெர்னாட் ஷா, பெர்ட்ரண்டு ரசல், பிரீட்ரிக் கையக், ஜோன் எஃப். கென்னடி ஆவர்.
# வர்கீஸ் குரியன்


கூட்டுறவு பால் பண்னையை நிறுவிய மும்மூர்த்திகள்:வர்கீஸ் குரியன், திரிபுவன்தாஸ் படேல் மற்றும் அரிசந்த் மேகா தலாயா]]  
**வர்கீஸ் குரியன்** ( நவம்பர் 26, 1921- செப்டம்பர் 09, 2012, கோழிக்கோடு, கேரளம்) ***இந்திய வெண்மைப் புரட்சியின் தந்தை*** என அழைக்கப்படுகிறார். *இந்தியாவின் பால்காரர்* என்றும் கூறுவதுண்டு.  

குசராத் கூட்டுறவு பால் விற்பனைக் கூட்டமைப்பின் (GCMMF) தலைவராக இருந்தவர். அமுல் என்ற வணிகப்பெயருடன் விற்கப்படும் உணவுப்பொருட்களை நிருவகிக்கும் ஓர் உயர்நிலை கூட்டுறவு இயக்கமே குசராத் கூட்டுறவு பால் விற்பனைக் கூட்டமைப்பாகும். 2006-07 ஆண்டிற்கான வருவாய் $ 1 பில்லியன் அமெரிக்க டாலர்கள் ஆகும்.  

உலகின் மிகப்பெரிய பால்பண்ணை மேம்பாட்டுத் திட்டமான **வெள்ளைச் செயலாக்கத்தின்** வடிவமைப்பாளராக குரியன் கருதப்படுகிறார். ஆனந்த் மாதிரியைக் கொண்ட கூட்டுறவு பால்பண்ணை மேம்பாட்டுத் திட்டத்தை நவீனப்படுத்த உதவிய குரியன் இந்தியாவின் வெண்புரட்சியை வழி நடத்தினார். இதன் மூலம் உலகிலேயே கூடுதலாக பால் உற்பத்தி செய்யும் நாடாக இந்தியாவை முன்னேற்றினார்.  

## கல்வி
குரியன் கோபிசெட்டிபாளயத்திலுள்ள வைரவிழா மேனிலைப்பள்ளியில் பள்ளிப்படிப்பை படித்தார்.  
குரியன் சென்னை லயோலாக் கல்லூரியில் 1940ஆம் ஆண்டு இயற்பியலில் இளங்கலைப்பட்டம் பெற்றார். பின்னர் சென்னைப் பல்கலைக்கழகத்தில் இயந்திரவியல் பொறியியல் பட்டம் பெற்றார். 1946ஆம் ஆண்டு ஜாம்ஷெட்பூரில் உள்ள டாடா எஃகு தொழில்நுட்ப நிலையத்தில் பட்டமேற்படிப்பை முடித்தார். பின்னர் அரசு உதவித்தொகையில் அமெரிக்காவின் மிச்சிகன் மாநிலப் பல்கலைக்கழகத்தில் படித்து இயந்திரவியல் பொறியியலில் எம்.எஸ் பட்டத்தை சிறப்புநிலையில் பெற்றார்.  
## பணிவாழ்வு
இந்தியா வந்தபிறகு, மே 1949ஆம் ஆண்டு ஆனந்த் அரசு பால்பண்ணையில் பொறியாளராகச் சேர்ந்தார். அதேநேரம் புதியதாகத் துவங்கப்பட்ட கூட்டுறவு பால்பண்ணை , **கைரா மாவட்ட கூட்டுறவு பால் உற்பத்தியாளர் சங்கம்** தனியாரிடமிருந்த பொல்சன் பண்ணையுடன் போட்டியிட்டு தோற்றுக் கொண்டிருந்தது. அரசுப் பணியில் சவால்களில்லாமல் வெறுத்திருந்த குரியனுக்கு இது ஒரு நல்ல வாய்ப்பாக அமைந்தது. கைரா பால் சங்கத் தலைவர் திரிபுவன்தாஸ் படேலிடம் பால் பதப்படுத்தும் ஆலையை நிறுவிட உதவுவதாகக் கூறினார். இதுவே **அமுல் **பிறக்க வழி வகுத்தது. மேலும் தேசிய பால்பண்ணை மேம்பாட்டு வாரியம் குஜராத்தில் உதயமானது.  

## விருதுகள்
பால்பண்ணை மேம்பாட்டிற்காக குரியனுக்கு இந்தியாவில் மட்டுமன்றி பிற நாடுகளிலும் உயரிய விருதுகள் வழங்கப்பட்டுள்ளன.  
- 1963 ரமன் மக்சேசே பரிசு சமூக தலைமைக்காக .
- 1965 பத்மசிறீ
- 1966 பத்ம பூசண்
- 1986 கிருஷி ரத்னா விருது (இந்திய குடியரசுத் தலைவரிடமிருந்து)
- 1986 வாடேலர் அமைதிப் பரிசு (கார்னெகி நிறுவனம்)
- 1989 உலக உணவுப் பரிசு
- 1993 ஆண்டின் பன்னாட்டு மனிதர் - உலக பால்பண்ணை கண்காட்சி, மாடிசன், ஐக்கிய அமெரிக்கா
- 1999 பத்ம விபூசண்
- 2007, கரம்வீர் புரஸ்கார்

## 100வது பிறந்தநாள்

வர்கீஸ் குரியனின் 100வது பிறந்த தினமான நவம்பர் 26, 2021 அன்று வர்கீசின் புகைப்படத்தினை தமிழக அரசின் பால் நிறுவனமான ஆவின், பால் உறையின் மீது அச்சிட்டுச் சிறப்பு செய்தது.  

## இதனையும் காண்க
- அமுல்
- தேசிய பால்பண்ணை மேம்பாட்டு வாரியம்
- திரிபுவன்தாஸ் படேல்
- வர்கீஸ் குரியன்
- அரிசந்த் மேகா தலாயா
# வார்ப்புரு:கூகுள் பங்களிப்பாளர் வேண்டுகோள் 1

## உங்கள் கட்டுரைகளை மேம்படுத்த வேண்டுகிறோம் (1/3)
<div>வணக்கம் . தாங்கள் தமிழ் விக்கிப்பீடியாவில் தொடர்ந்து கட்டுரைகள் எழுதி வருவது குறித்து முதற்கண் எங்கள் நன்றியைத் தெரிவித்துக் கொள்கிறோம். தங்கள் பங்களிப்பு குறித்து சில கருத்துகள், வேண்டுகோள்களை முன்வைக்க விரும்புகிறோம்:  

தமிழ் விக்கிப்பீடியா என்பது பள்ளி மாணவர்களும் கூட அன்றாடம் பயன்படுத்தும் ஒரு கலைக்களஞ்சியம். எனவே, இங்குள்ள கட்டுரைகள் சீரான, நல்ல தமிழ் நடையில் இருப்பதும் பக்கங்கள் பிழையின்றி முழுமையாக இருப்பதும் முக்கியம் ஆகும். விக்கிப்பீடியா ஒரு கூட்டு முயற்சி என்பதால் அனைத்துப் பங்களிப்பாளர்களும் கூடி உரையாடிச் செயல்பட்டால் தான் கட்டுரைகளின் தரத்தை மேம்படுத்த இயலும்.  

- கூகுள் மொழிபெயர்ப்புக் கருவி மூலம் எழுதப்படும் சில கட்டுரைகளில் ஒரு வகையான வறண்ட, எந்திரத்தனமான மொழிபெயர்ப்பு உள்ளதாக உணரப்படுகிறது. ஒருவேளை, இது கருவியின் பிழையாகவோ கருவி உங்களின் செயல்திறனை மட்டுப்படுத்துவதாகவோ உணர்ந்தால், தயவு செய்து உங்கள் கருத்தை கூகுள் மொழிபெயர்ப்புக் கருவி உருவாக்கக் குழுவுக்குத் தெரிவியுங்கள். அல்லது, இக்கருவியை விடுத்து நேரடியாக கைப்பட மொழிபெயர்க்கலாம்.

- கூகுள் மொழிபெயர்ப்புக் கருவி மூலம் அளிக்கப்பட்ட கட்டுரைகளில் தேவைப்படும் மேம்பாடுகளைக் காணுங்கள். புதிய கட்டுரைகளை உருவாக்கும் முன் தாங்கள் ஏற்கனவே மொழிபெயர்த்த கட்டுரைகளில் இக்குறைகள் இருந்தால், தயவு செய்து திருத்தத் தொடங்குங்கள். இவை பொதுவான குறைகள் என்பதால் இவற்றைத் திரும்பத் திரும்ப ஒவ்வொரு கட்டுரையின் பேச்சுப் பக்கத்திலும் குறிப்பிடுவது நடைமுறைச் சாத்தியமற்றது. நீங்கள் விக்கிப்பீடியாவில் புகுபதிந்த பிறகு விக்கிப்பீடியாவின் வல மேற்புறத்தில் "என் பங்களிப்புகள்" என்று ஒரு இணைப்பு இருக்கும். இந்தப் பக்கத்தில் இருந்து உங்கள் பழைய கட்டுரைகளை இனங்கண்டு திருத்தத் தொடங்கலாம்.

- தங்கள் பயனர் பேச்சுப் பக்கத்திலும் கட்டுரைகளின் பேச்சுப் பக்கத்திலும் நிகழும் உரையாடல்களில் கலந்து கொள்ளுங்கள். விக்கிப்பீடியர்களிடையே கூடிய புரிந்துணர்வு ஏற்படவும், கட்டுரைகளின் தரத்தை மேம்படுத்தவும் இது மிகவும் முக்கியம்.

- தங்களுக்கு என்ன உதவி வேண்டுமானாலும் தயங்காமல் ஒத்தாசைப் பக்கத்தில் கேளுங்கள். உதவக் காத்திருக்கிறோம்.

இது கூகுள் கருவி மூலம் பங்களிக்கும் அனைத்துப் பங்களிப்பாளர்களுக்கும் விடுக்கப்படும் பொதுவான வேண்டுகோள். இந்த வேண்டுகோளில் உள்ள சில விசயங்களை நீங்கள் ஏற்கனவே கவனத்தில் எடுத்திருக்கலாம். சில விசயங்கள் பொருந்தாமல் இருக்கலாம். எனினும், இப்பொதுவான வேண்டுகோளை ஏற்று, **தங்கள் பழைய கட்டுரைகளில்** தேவையான மாற்றங்களைச் செயற்படுத்துவீர்கள் என்று எதிர்பார்க்கிறோம்.  

இந்த வேண்டுகோள் குறித்த அடுத்தடுத்த நினைவூட்டல்கள் மே 3, 2010 அன்றும் மே 10, 2010 அன்றும் இடப்படும். அதற்குப் பிறகும் இவ்வேண்டுகோளுக்கு ஏற்ப **தங்கள் பழைய கட்டுரைகளில்** தேவையான மாற்றங்களைக் காண இயலாவிட்டால், மே 15, 2010 முதல் தாங்கள் புதிய கட்டுரைகள் எழுதுவதை நிறுத்தி வைக்க வேண்டி வரும் என்பதையும் தெரிவித்துக் கொள்கிறோம். நன்றி.  
</div>
# வார்ப்புரு:கூகுள் பங்களிப்பாளர் வேண்டுகோள் 2

<div>வணக்கம் . தங்கள் விக்கிப்பீடியா பங்களிப்பு தொடர்பாக எதிர்பார்க்கப்படும் மாற்றங்கள் குறித்து 26 ஏப்ரல், 2010 அன்று ஒரு வேண்டுகோள் விடுத்தோம். இவ்வேண்டுகோள் குறித்து மிக விரைவில் நடவடிக்கை எடுப்பீர்கள் என்று எதிர்பார்க்கிறோம்.  

இந்த வேண்டுகோள் குறித்த கடைசி நினைவூட்டல் மே 10, 2010 அன்றும் இடப்படும். அதற்குப் பிறகும் இவ்வேண்டுகோளுக்கு ஏற்ப தேவையான மாற்றங்களைக் காண இயலாவிட்டால், மே 15, 2010 முதல் தாங்கள் புதிய கட்டுரைகள் எழுதுவதை நிறுத்தி வைக்க வேண்டி வரும் என்பதையும் தெரிவித்துக் கொள்கிறோம். நன்றி--ரவி 13:16, 23 ஏப்ரல் 2010 (UTC)  
</div>